b'\n_START_ARTICLE_\nForf\xc3\xb8lgelsen\n_START_SECTION_\nHandling\n_START_PARAGRAPH_\nEn gang p\xc3\xa5 1600-tallet kommer en ung kvinne til en fjellbygd p\xc3\xa5 Vestlandet. Hun heter Eli Laupstad (Lil Terselius) og hun sl\xc3\xa5r seg ned p\xc3\xa5 en liten husmannsplass. S\xc3\xa5 tar hun seg arbeid p\xc3\xa5 en storg\xc3\xa5rd i bygda. Eli forelsker seg snart i den unge mannen, Aslak Gimra (Bj\xc3\xb8rn Skagestad), og han f\xc3\xa5r hennes kj\xc3\xa6rlighet og gunst. Hun viser seg \xc3\xa5 v\xc3\xa6re en sterk, driftig kvinne og snart begynner ryktene \xc3\xa5 g\xc3\xa5 i bygda. Bygda synes nemlig det blir for mye nytt og fremmed for dem, det er uvant for bygda \xc3\xa5 se en kvinne som er s\xc3\xa5 sterk og selvstendig. De mistenker snart Eli for \xc3\xa5 st\xc3\xa5 i ledtog med djevelen for de tror at hun har overnaturlige evner. Aslak begynner p\xc3\xa5 sin side ogs\xc3\xa5 \xc3\xa5 tro at hun har brukt magi for \xc3\xa5 tiltrekkes ham. N\xc3\xa5 begynner bygda \xc3\xa5 forf\xc3\xb8lge Eli Laupstad og det med \xc3\xb8vrighetens velvillighet og hjelp.\n_START_SECTION_\nMottakelse\n_START_PARAGRAPH_\nFilmen fikk terningkast 3 i VG, terningkast 4 i Arbeiderbladet og 5 i Aftenposten.'